钦定古今图书集成/明伦汇编/氏族典/第123卷 > 陈孔硕
## 钦定古今图书集成/明伦汇编/氏族典/第123卷 > 陈孔硕

按《福州府志》：“孔硕，字肤仲，候官人。祖禧，父衡，皆为文公所推重。孔硕少刻志学古，以圣贤自期。尝从张南
轩、吕东莱游，后复偕其兄孔夙师事文公于武夷。淳
熙初，登进士第，历处州教授，邵武、瑞金知县，淮东广
西提举常平，终秘阁修撰。以数忤史弥远，不容，归，杜
门著书，有《中庸大学解》《北山集》行于世。学者称北山
先生。”